《题郊居》
清代·宗元鼎

茶灶声清响竹廊，小亭新构面横塘。渔夫晚唱烟生浦，桑妇迟归月满筐。

一岭山花烧杜宇，满池春雨浴鸳鸯。篱边犬吠何人过，不是诗僧是酒狂。

作者简介：（1620—?）江苏江都人，字定九，号梅岑、香斋，别号东原居士、小香居士。酷嗜梅花。隐居不仕，力耕而食，名其堂为“新柳堂”。诗宗温李。康熙十八年贡太学，部考第一。铨注州同知，未仕。有《新柳堂诗集》、《芙蓉集》、《芙蓉词》。